Държавен вестник, бр. 21, 2015 г., стр. 85

БРОЙ  21	
Д Ъ Р Ж А В Е Н  В Е С Т Н И К 	
СТР.  85  
съобщителни мрежи и/или услуги. Съгласно 
изискванията на Решение № 482 всяка държава 
членка има право на една безплатна публика-
ция в годината, като администрацията сама 
посочва коя заявка да се счита за безплатна. 
С цел равнопоставеност на предприятията 
при евентуално желание от страна на повече 
от едно предприятие за подаване на заявка 
до МСД ежегодното еднократно право на 
безплатна спътникова заявка се предоставя 
на ротационен принцип.
През следващия четиригодишен период 
следва да се наблегне върху ефективността 
на взаимодействието между КРС, предприя-
тията, министерството и МСД с цел успешно 
приключване на започналите регулаторни 
процедури по международна координация 
на спътникови системи на геостационарната 
орбита. 
2.3. НОМЕРА
2.3.1. Единен европейски номер за спешни 
повиквания „112“ 
Регулаторна рамка 2009 изисква предпри-
емане на мерки за осигуряване на достъп до 
Единния европейски номер (ЕЕН) за спешни 
повиквания „112“ за всички крайни потреби-
тели. В България успешно беше реализирана 
и вече широко се използва Националната 
система за спешни повиквания с единен 
европейски номер „112“. 
Осъществяването, обработката и приема-
нето на повиквания към спешен номер „112“ 
са обект на редица европейски стандартиза-
ционни документи за гарантиране на тяхната 
приоритизация, надеждност на повикването, 
определяне на местоположението на викащия, 
но те се отнасят само за гласови повиквания. 
Развитието на технологиите и навлизането 
в ежедневието на електронни съобщителни 
услуги, различни от традиционните телефонни 
услуги, изисква създаване на възможности 
за използването им и за осъществяване на 
спешни повиквания. За подпомагане на този 
процес се разработват стандарти, които да 
установят критерии към формирането и об-
работката на спешни повиквания към „112“ и 
чрез ІР базирани мрежи с възможност за оп-
ределяне на местонахождението на викащия. 
Понастоящем прилагането на надеждно 
техническо решение за въвеждането на въз-
можност за изпращане на SMS към номер 
за спешни повиквания „112“ практически е 
трудно изпълнимо, тъй като получаването 
му не може да бъде приоритизирано и га-
рантирано. 
Предвид това в Закона за Националната 
система за спешни повиквания с единен ев-
ропейски номер „112“ е препоръчително да 
се направят изменения, които да регламен-
тират осъществяване на спешни повиквания 
към ЕЕН освен чрез гласови повиквания и 
чрез кратко текстово съобщение (SMS) или 
посредством други подходящи способи.
В отговор на засилените изисквания по 
отношение на достъпа до ЕЕН на хора с ув-
реждания, така че те да могат да ползват тези 
услуги равнопоставено на другите граждани, 
се работи както по разработване и предла-
гане на крайни устройства със специализи-
рани функции и характеристики, така и по 
необходимите промени във функционалните 
мрежови възможности. Съществен напредък 
е постигнат в редица държави – членки на 
ЕС, за използване и на кратко текстово съ-
общение (SMS) за осъществяване на спешни 
повиквания от хора с говорни и/или слухови 
увреждания26, но България не е сред тях. 
Необходимо е през следващите години 
да се обърне специално внимание на хората 
с увреждания и да бъдат положени усилия 
за гарантиране осигуряването на достъп до 
обществени телефонни услуги и доколкото е 
възможно, ползването на текстови съобщения, 
подобни на осигурените за другите крайни 
потребители. В процеса е съществено учас-
тието на всички предприятия, предоставящи 
обществени електронни съобщителни мрежи 
и/или услуги, както и на министерства и 
неправителствени организации, имащи от-
ношение към функциониране на системата 
за спешни повиквания „112“.
2.3.2. Система за спешни повиквания от 
превозни средства „eСall“ 
Европейската комисия прие като приори-
тетна мярка хармонизирано въвеждане в ЕС 
на услугата eCall в електронните съобщителни 
мрежи за предаване от превозни средства 
на спешни повиквания с цел значително да 
бъдат смекчени последиците от пътнотранс-
портни произшествия, да се намали броят на 
смъртните случаи и на сериозността на нара-
няванията вследствие на пътни злополуки27. 
В превозните средства в Европа следва да е 
монтирана бордова система, която при удар 
да се задейства автоматично или ръчно и да 
излъчи чрез мобилните мрежи повикване към 
службите за спешна помощ, включително и 
стандартизиран минимален набор от данни.
Република България подкрепя европейска-
та инициатива за хармонизирано въвеждане 
на общоевропейска система еCall, като ще се 
положат усилия за осигуряване на условия за 
предоставяне на тези услуги на територията 
на страната.
26 http://ec.europa.eu/digital-agenda/en/news/implemen-
tation-european-emergency-number-112-%E2%80%93-
results-sixth-data-gathering-round
27 ОВ L 303/22.11.2011 г. Препоръка на Комисията от 
8.9.2011 г. относно подкрепата за обхващаща целия 
ЕС услуга еCall в електронните съобщителни мре-
жи за предаване от превозни средства на спешни 
повиквания на телефонен номер 112 (еCall).